**MEGHÍVÓ**

Új eszközökkel az élménypedagógiáért – Korszerűsítette erdei iskoláját a Bükki Nemzeti Park Igazgatóság

Zárórendezvény és átadó ünnepség

Madár- és lombkorona-megfigyelő torony épült Felsőtárkányban. Ez a beruházás csak egy része annak a komplex fejlesztésnek, melynek célja, hogy a Bükki Nemzeti Park Igazgatóság erdei iskolai ismeretterjesztő programjai a korábbinál ingergazdagabb környezetben valósulhassanak meg. Az Igazgatóság tervei szerint a beruházás eredményeként a foglalkozásokon résztvevők száma akár 60%-kal, évi 1200-1300-ról 2000-re emelkedhet.

A megújult erdei iskolai képzést, az új eszközöket és a várható eredményeket szeretnénk Önnel is megismertetni 2014. november 20-án 14.00-tól Felsőtárkányban a Nyugati Kapu Oktató- és Látogatóközpontban (3324 Felsőtárkány, Ifjúság u.34/1). Az átadó ünnepség részeként nyitjuk meg Bubutimár Éva keramikusművész kiállítását is.

**PROGRAM:**

**14.00 Köszöntő – Dr. Horváth Ákos igazgató Bükki Nemzeti Park Igazgatóság**

**14.10 Bubutímár Éva keramikusművész kiállításának megnyitója - Paulikovics Ildikó közönségszolgálati referens (BNPI)**

**14.15 A kiállítás megtekintése**

**14.30 Az erdei iskola avatása**

**14.35 Az erdei iskolák jelentősége - Dr. Kiss Gábor osztályvezető, Földművelésügyi Minisztérium Nemzetiparki Tájvédelmi és Barlangtani Főosztály**

**14.45 Felsőtárkány és a Bükki Nemzeti Park Igazgatóság közös feladatai – Dr. Juhász Attila Simon polgármester, Felsőtárkány**

**14.55 Örömök és nehézségek az erdei iskolai pályázat megvalósítása során - Vásárhelyi Szilárd projektmenedzser**

**15.05 Lehetőségek és feladatok az erdei iskolai oktatásban - Novák Richárd oktatási referens (BNPI)**

**15.15 Az erdei iskola megtekintése**

**15.30 Fogadás**

Részvételi szándékát kérjük 2014.november 18-ig a kangur.tibor@chello.hu e-mail címen jelezze! Köszönjük.